Sähkösavustin saa lämpeää nimensä mukaisesti sähköllä ja tulee grillien tavoin esilämmittää ennen kuin savustettava ruoka ja lastut laitetaan laitteeseen savustumaan. Pelkkä sähkö ei kuitenkaan riitä savun luomiseen, vaan siihen tarvitaan savustuslastuja.
Sähkösavustimen purupellille ripotellaan ohut kerros savustukseen sopivaa puhdasta, karkeaa savustuspurua, lastua tai haketta. Savustuspurut tulee muistaa kostuttaa ennen savustamisen alkua, jotta savustimen kansi ei pullahda auki kesken savustamisen. Purupelti asetetaan savustimen sisään sille tarkoitettuihin kannakkeisiin, minkä jälkeen savustettava ruoka työnnetään savustimeen niille tarkoitetulla ritilällä. Sähkösavustimen lämpövastus kuumentaa savustuspuruja minkä seurauksena ne alkavat tuottaa savua, josta ruoka saa ihanan savuisan makunsa.